stanford-oval/wikipedia huggingface dataset:
Jyrkeejärvi

| Jyrkeejärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′52″N, 24°04′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  Koskelankoski 
Järvinumero:  35.482.1.003
Mittaustietoja
Pinnankorkeus:  125,2 m  
Rantaviiva:  11,241 km  
Pinta-ala:  2,85683 km²  
Saaria:  ei saaria 
 fiJyrkeejärvi 
Jyrkeejärvi  on puoliksi maakuntarajalla Keski-Suomessa Keuruulla ja Pirkanmaalla Virroilla sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 286 hehtaaria eli 2,9 neliökilometriä. Se on 3,0 kilometriä pitkä ja 1,7 kilometriä leveä. Sillä on avoin järvenselkä, joka jakautuu eteläpäässä Hakemanimen molemmille puolille lahdiksi. Läntinen lahti on nimeltään Kankaanpäänlahti ja länsirannastaan Rapalahti. Se sijaitsee alavalla metsäalueella, mutta sen rantoihin ulottuu muutama peltoalue. Ainoa korkea mäki on Liesvuori, joka kohoaa 25 metriä järveä korkeammalle ja joka näkyy järvelle sen länsirannassa. Järvessä ei ole saaria.
Järven rantaviivan pituus on 11,2 kilometriä ja sen metsäiset rannat ovat paikoin soistuneita. Järven pohjoisosassa näkyy järveltä petomaiden rantoja. Niiden yhteydessä on kolme maatilaa, mutta rannoille on rakennettu noin 30 vapaa-ajan asuntoa. Niille tulee tiet yhdystieltä 3493 ja siitä haarautuvilta kyläteiltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) järvi kuuluu. Järven vedenpinnan korkeus on 125,2 metriä mpy.
Järvi on osa Pihlajavedestä alkavaa järviketjua, jonka läpi Pihlajaveden reitti virtaa Tarjanteeseen. Se saa pääosan vedestään rettiin kuuluvasta Reinikankoskesta, joka laskee sitten Luomuksen läpi. Järveen on johdettu metsä- ja suo-ojia sekä etelästä että pohjoisesta. Suurin oja on pohjoisesta tuleva Myllypuro. Järven lähialue on melko järvetöntä. Etelässä sijaitsee alle hehtaarin kokoinen Halkolampi.
Järven laskujoki on Pihlajaveden reittiin lukeutuva ja Vehmasjärveen ja Kitusjärveen laskeva laskuosuus, jossa sijaitsevat ainakin Koskelankoski ja Vehmaskoski. Kitusjärven jälkeen reitin lasku-uoma muuttuu Vironjoeksi, joka laskee ensin Uurasjärveen ja sitten Tarjanteeseen.
Kalimaasälpä

| Kalimaasälpä |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  KAlSi3O8
Fysikaaliset ominaisuudet
Väri:  vaaleanpunainen, punaruskea, valkoinen, keltainen, vihreä tai väritön
Ortoklaasia
Kalimaasälpä (KAlSi3O8) on mineraali, joka muistuttaa lähes kaikilta ominaisuuksiltaan plagioklaasia. Väriltään se vaihtelee usein vaaleanpunaisesta ruskeanpunaiseen, mutta muita värivaihtoehtoja ovat harmaankeltainen, valkoinen, vihreä ja väritön. Se on erittäin tavallisten kivilajien, kuten graniitin, gneissin ja pegmatiitin pääosa. Kalimaasälvästä erotetaan kolme rakenteeltaan eroavaa, saman koostumuksen omaavaa mineraalia: ortoklaasi, sanidiini ja mikrokliini.
Käyttö

Kalimaasälpää käytetään laseissa ja keraamisissa tuotteissa: posliini-, emali- ja lasiteollisuuden raaka-aineena.
Aiheesta muualla

Kuvia tai muita tiedostoja aiheesta Kalimaasälpä Wikimedia Commonsissa
Gomore

| Gomore |
| --- | --- |

Verkkosivusto:  gomore.fi
GoMore on auton jakamis- ja yhteiskäyttöportaali.
GoMorella on sovellus- ja verkkopohjaisia palveluita, joiden avulla ihmiset voivat jakaa autoja. GoMoren palveluihin kuuluvat: Yksityinen autonvuokraus, leasing ja kimppakyydit. Palvelut ovat saatavilla viidessä maassa, joissa on yhteensä 2 325 000 jäsentä. [lähde? ] Maat ovat Tanska (800 000), Norja (70 000), Ruotsi (75 000), Ranska (180 000) ja Espanja (1 200 000).milloin?
GoMore ApS:n perustivat Matias Møl Dalsgaard ja Søren Riis vuonna 2005, ja sen pääkonttori sijaitsee Kööpenhaminassa, Tanskassa. Ruotsissa yritys on rekisteröity GoMore Sweden Branchin alle. Ensimmäinen Ruotsin toimisto avattiin huhtikuussa 2019.
Palvelut > Yksityinen autonvuokraus

GoMore on online-markkinapaikka, joka yhdistää autoa tarvitsevat ihmiset niihin, joilla on auto ja jotka vuokraavat sen GoMoren kautta. Auton omistajat voivat vuokrata autonsa GoMoren sovelluksen tai verkkosivuston kautta, ja vuokraaja varaa helposti lähellä olevan auton. Käyttäjät ovat automaattisesti vakuutettuja vuokrauksen aikana, ja heillä on mahdollisuus käyttää asiakaspalvelua ongelmatilanteissa.
Palvelut > Leasing

GoMore tarjoaa vuokrasopimuksia, jotka sisältävät autovakuutuksen ja palvelun.
Palvelut > Kimppakyydit

GoMore on online-markkinapaikka kimppakyydille. Verkkosivusto ja sovellus yhdistävät kuljettajat matkustajiin, jotka ovat menossa samaan suuntaan ja ovat valmiita matkustamaan yhdessä jakamaan matkan kustannukset.
Historiaa ja kritiikkiä

GoMore on alun perin tanskalainen, ja se aloitettiin vuonna 2005. Ruotsin lanseerauksessa kesällä 2014 yritys mainitsi, että sillä on joka viikonloppu 2 000 ja 3 000 henkilöä, jotka käyttävät yrityksen palvelua. Ruotsissa siitä tuli kilpailija jo olemassa olevalle Skjutsgruppenille .
Kritiikkiä liiketoiminnalle - sekä Gomoren palvelulle että koko kyytipalvelulle - on tullut Ruotsin taksiliitolta . He väittävät, että yritys on/pitäisi olla laitonta ja että se on puhdasta mustaa taksitoimintaa .  Kritiikistä huolimatta GoMore ei ollut mukana hallituksen julkistamassa tariffiarvioinnissa.
Karin Melis Mey

| Mitalit | Mitalit | Mitalit |  |
| --- | --- | --- | --- |
|  Karin Mey Melis Berliinissä 2009 |  Karin Mey Melis Berliinissä 2009 |  Karin Mey Melis Berliinissä 2009 |  |
Maa:   Turkki
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | pituushyppy |  |
Karin Mey Melis (s. 31. toukokuuta 1983 Etelä-Afrikka) on eteläafrikkalaissyntyinen pituushyppääjä, joka sai Turkin kansalaisuuden 30. kesäkuuta 2008.
Mey Melis sijoittui kuudenneksi İzmirin universiadeissa 2005 tuloksella 623. Vuonna 2008 hän karsiutui Pekingin olympialaisten loppukilpailusta ja sijoittui kuudenneksi IAAF:n yleisurheilufinaalissa. Vuonna 2009 Torinon sisäratojen EM-kilpailuissa hän putosi karsinnassa ja Pescaran Välimeren kilpailuissa hän sai hopeaa tuloksella 653. Saman vuoden Berliinin MM-kilpailuissa hän hyppäsi 680 ja sijoittui alun perin kolmanneksi, mutta nousi myöhemmin hopealle kun Tatjana Lebedeva hylättiin dopingin takia. Dohan sisäratojen MM-kilpailuissa 2010 hän karsiutui loppukilpailusta. Seuraavan vuoden Daegun MM-kilpailuissa hän oli seitsemäs. Istanbulin sisäratojen MM-kilpailuissa 2012 hän karsiutui loppukilpailusta. Helsingin EM-kilpailuissa hän sijoittui alun perin viidenneksi. Lontoon olympialaisissa hän selviytyi loppukilpailuun, muttei osallistunut siihen. Hän oli antanut positiivisen dopingnäytteen Helsingin EM-kilpailuissa, mutta vahvistus positiiviselle näytteelle saatiin vasta Lontoon olympialaisten aikaan, jolloin häntä ei päästetty pituusfinaaliin. Hän sai kahden vuoden kilpailukiellon.
Kilpailukieltonsa jälkeen Mey Melis sijoittui seitsemänneksi Prahan EM-hallikilpailuissa 2015. Seuraavana vuonna hän oli viides Amsterdamin EM-kilpailuissa, mutta karsiutui loppukilpailusta Rio de Janeiron olympialaisissa. Mey Melis jäi toistamiseen kiinni dopingista toukokuussa 2018. Hän sai tapauksesta vuonna 2022 kahdeksan vuoden kilpailukiellon, joka päättyy 4.9.2026.
Mey Melis on hypännyt ennätyksensä 693 cm kahteen kertaan, kummallakin kerralla Bad Langensalzassa, 7. heinäkuuta 2007 ja 7. kesäkuuta 2008. Sisäradoilla hän on hypännyt parhaimmillaan 685 Tukholmassa 21. helmikuuta 2008.
Karin Krokfors

Karin Krokfors (s. 1960) on suomalainen arkkitehti ja tekniikan tohtori. Karin Krokfors Architects on perustettu vuonna 1995. Toimisto sijaitsee Helsingissä. Krokfors työskentelee myös Aalto Yliopistossa professorina.
Haavoitettu jättiläinen

Haavoitettu Jättiläinen: Yhdysvallat syyskuun 2001 jälkeen on suomalaisen Arizonan yliopiston nykyisen professorin Keijo Korhosen kirjoittama kirja, joka käsittelee Yhdysvaltoja Syyskuun 11. päivän iskujen jälkeen. Kirjan julkaistiin kirjakustantamo Otava vuonna 2002. Se käsittelee Syyskuun 11. lisäksi mm. yhdysvaltain koulutusjärjestelmää ja maan entisestä presidenttiä George W. Bushia ja syyskuun 11. tapahtumien merkitystä tämän presidenttikauteen.
Granny Get Your Gun

| Granny Get Your Gun |
| --- | --- |

Ohjaaja:  George Amy
Käsikirjoittaja:  Kenneth Gamet
Perustuu:  Erle Stanley Gardnerin romaaniin The Case of the Dangerous Dowager
Tuottaja:   Hal B. Wallis  Jack Warner 
Säveltäjä:  Howard Jackson
Pääosat:  May Robson
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Ensi-ilta:  10. helmikuuta 1940 (US)
Kesto:  56 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Granny Get Your Gun on George Amyn ohjaama yhdysvaltalainen westernkomediaelokuva vuodelta 1940. Pääosassa on 82-vuotias May Robson. Tämä jäi hänen viimeiseksi pääosakseen. Granny Get Your Gun perustuu Erle Stanley Gardnerin Perry Mason -romaaniin The Case of the Dangerous Dowager, jonka pohjalta Kenneth Gamet laati käsikirjoituksen. Warner Bros. -yhtiö tuotti elokuvan. Sivuosissa ovat muun muassa Harry Davenport, Margot Stevenson ja Hardie Albright.
Näyttelijät

| 0 | 1 | 2 |
| --- | --- | --- |
|  May Robson  | … |  Minerva Hildegarde Hatton   |
|  Harry Davenport  | … |  Nathaniel ”Nate” Paulson   |
|  Margot Stevenson  | … |  Julie Westcott   |
|  Hardie Albright  | … |  Phillip ”Phil” Westcott   |
|  Clem Bevans  | … |  Smokey   |
Aiheesta muualla

Granny Get Your Gun Internet Movie Databasessa (englanniksi)
Granny Get Your Gun AllMoviessa. (englanniksi)
Haavisto-korsu

Yrjö Jylhä Haavisto-korsulla jatkosodan aikana.
Haavisto-korsu oli talvisodassa Taipaleessa sijainnut komppanian päälliköiden korsu, joka sai nimensä JR 23:n neljännen komppanian jouluaattona 1939 kaatuneesta reservin luutnantti Yrjö Haavistosta. Luutnantti Jorma Rannan johtama, levossa ollut jalkaväkirykmentti 21:n 8. komppania otti rintamavastuun luutnantti Paavo Palhon miehiltä aamuyhdeksältä 1. maaliskuuta 1940. Vain tuntia myöhemmin korsu saa ensimmäisen kranaatin osuman. Toisen kranaatin osuessa korsun takaosaan Ranta komentaa kaikki ulos, mutta aika loppuu kesken. Rykmentin sotapäiväkirja kertoo myöhemmin vain kahden miehen ehtineen ulos. Kolmas kranaatti on täysosuma. Katon läpi tullut kranaatti räjäyttää korsussa olleet kasapanoksetkin ja korsu sortuu, haudaten alleen kaikkiaan 13 miestä. Rannan lisäksi korsuun kaatuu vänrikki Oiva Kalliala ja 11 aliupseeria ja miestä.
Helmikuun lopulla Yrjö Jylhän komppania (2/JR 21) siirrettiin tilapäisesti Kirvesmäestä Terenttilän lohkolle. Silloin Jylhä majoittui itsekin Haavisto-korsuun. Ranta oli vaihdossa kysynyt luutnantti Jylhältä korsun kestävyydestä, jolloin Jylhä oli vastannut: "On siihen sattunut, mutta kestänyt se on tähän asti." Yrjö Jylhän runo "Viimeinen virsi" kertoo näistä tapahtumista.
Joutsenon taidekesä

Yleisradion entinen valokuvaaja, nykyinen eläkeläinen Veijo Kantele opettaa kuvailmaisua Joutsenon taidekesän valokuvauskurssilla 2015
Valokuvaaja Sofia Virtanen opettaa mallin ohjausta Joutsenon opiston miljöössä Joutsenon taidekesän valokuvauskurssilla 2015
Jarmo Mäntykangas opettaa kevyen valokuvaushelikopterin käyttämistä Joutsenon taidekesän valokuvauskurssilla 2015
Joutsenon taidekesä on Kaakkois-Suomen laajin yhtenäinen kulttuurin ja taiteen eri alojen koulutustapahtuma, joka kestää kesäkuusta elokuuhun. Sen käytännön järjestelyistä vastaa Joutsenon opisto. Kursseja on tarjolla lähes kaikilta taiteen eri osa-alueilta. Erityisen painoarvon ovat kuitenkin saaneet musiikki ja kuvataiteet.
Joutsenon taidekesän valokuvauskurssi oli Suomen kameraseurojen liiton perinteinen kesäkurssi 2012–2015. Vuosina 2000–2009 se toimi saman liiton nuorisokurssina.
Joutsenon taidekesän 2015 valokuvauskurssi yhteiskuvassa
KHL-kausi 2019–2020

KHL-kausi 2019–2020 on jääkiekkoliiga KHL:n 12. kausi. Kausi alkoi 1. syyskuuta 2019 ja se keskeytettiin 13. maaliskuuta 2020 koronaviruspandemian takia. Runkosarjan voittajaksi selviytyi TsSKA Moskova ja pudotuspeleistä ehdittiin pelata ensimmäinen kierros, kunnes pudostuspelit laitettiin ensin tauolle ja lopulta peruttiin kokonaan. Sarjan mestaruutta ei jaettu ja pudotuspelien kahdeksan jäljelle jäänyttä seuraa sai saman loppusijoituksen.
Edellisellä kaudella itäisen konferenssin Slovan Bratislava vetäytyi sarjasta ja edelliskaudeksi itäiseen konferenssiin siirtynyt Torpedo Nižni Novgorod siirtyi takaisin läntiseen konferenssiin.
Runkosarja > Läntinen konferenssi

| Sij>  | Joukkuen • k •  | O | V | JAV | JAH | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | TsSKA Moskova | 62 | 40 | 5 | 4 | 13 | 202 | 99 | +103 | 94 | Etenee pudotuspeleihin |
| 2 | SKA Pietari | 62 | 30 | 14 | 5 | 13 | 179 | 118 | +61 | 93 | Etenee pudotuspeleihin |
| 3 | Jokerit | 62 | 28 | 10 | 8 | 16 | 184 | 164 | +20 | 84 | Etenee pudotuspeleihin |
| 4 | Dinamo Moskova | 62 | 29 | 8 | 8 | 17 | 182 | 144 | +38 | 82 | Etenee pudotuspeleihin |
| 5 | Spartak Moskova | 62 | 26 | 8 | 9 | 19 | 173 | 143 | +30 | 77 | Etenee pudotuspeleihin |
| 6 | Lokomotiv Jaroslavl | 62 | 25 | 9 | 5 | 23 | 170 | 151 | +19 | 73 | Etenee pudotuspeleihin |
| 7 | Vitjaz | 62 | 19 | 8 | 11 | 24 | 137 | 166 | −29 | 65 | Etenee pudotuspeleihin |
| 8 | Torpedo Nižni Novgorod | 62 | 22 | 7 | 6 | 27 | 165 | 167 | −2 | 64 | Etenee pudotuspeleihin |
| 9 | Sotši | 62 | 15 | 10 | 9 | 28 | 124 | 164 | −40 | 59 |  |
| 10 | Severstal Tšerepovets | 62 | 14 | 10 | 10 | 28 | 126 | 171 | −45 | 58 |  |
| 11 | Dinamo Riika | 62 | 11 | 6 | 7 | 38 | 103 | 187 | −84 | 41 |  |
| 12 | Dinamo Minsk | 62 | 11 | 3 | 11 | 37 | 135 | 232 | −97 | 39 |  |
↑  Divisioonien johtajat ovat konferenssin ensimmäinen ja toinen.
Kalikoteerit

| Kalikoteerit |
| --- | --- |
 Anisodon grande
 Keskieoseeni - Myöhäisplioseeni 40–2 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Alalahko::  †Ancylopoda
Yläheimo::  †Chalicotherioidea
Heimo::  †Kalikoteerit Chalicotheriidae  Gill, 1872
Katso myös
   Kalikoteerit Wikispeciesissä   Kalikoteerit Commonsissa 
Infobox OKNimi-testi OK: 
Kalikoteerit (Chalicotheriidae) on sukupuuttoon kuollut kavioeläinten lahkoon kuuluva heimo. Toisin kuin muilla kavioeläimillä, kalikoteereillä oli oikeiden kavioiden sijasta suuret kynnet. Ne söivät todennäköisesti puiden ja pensaiden lehtiä. Kalikoteerejä esiintyi eoseenilta aina pleistoseenille asti, mutta ryhmästä tuli merkittävä vasta neogeenikaudella. Laajimmillaan niitä esiintyi koko Lauraasian mantereella, vaikkeivät ne muodostaneetkaan tärkeää osaa ekosysteemissä. Heimoon kuuluvia sukuja olivat Chalicotherium, Kalimantsia, Moropus ja Tylocephalonyx.
Luokittelu

Kalikoteerit jaetaan kahteen alaheimoon, jotka ovat Chalicotheriinae ja Schizotheriinae:
Heimo: Kalikoteerit (Chalicotheriidae)
Alaheimo: Chalicotheriinae
Tribus: Anisodontini
Suku: Anisodon
Suku: Hesperotherium?
Suku: Nestoritherium?
Suku: Chalicotherium
Suku: Kalimantsia
Suku: Winamia
Laji: ”Chalicotherium” pilgrimi
Alaheimo: Schizotheriinae
Suku: Ancylotherium
Suku: Borissiakia
Suku: Chemositia?
Suku: Metaschizotherium
Suku: Moropus
Suku: Phyllotillon
Suku: Schizotherium
Suku: Tylocephalonyx
Aiheesta muualla

http://planet.uwc.ac.za/nils/biodiversity/caren/page_22.htm%5Bvanhentunut+linkki%5D
Gustaf Ferdinand Snellman

Gustaf Ferdinand Snellman (18. huhtikuuta 1851 Oulu – 3. toukokuuta 1903 Helsinki) oli suomalainen lääkäri ja valtiopäivämies.
Gustaf Ferdinand Snellmanin vanhemmat olivat kauppaneuvos Johan Wilhelm Snellman ja Johanna Enbom ja puoliso vuodesta 1885 Anna Maria Åhlen. Snellman tuli ylioppilaaksi 1868 ja valmistui filosofian maisteriksi 1873 ja lääketieteen lisensiaatiksi 1883. Snellman toimi Raahen kaupunginlääkärinä 1885–1889 ja sitten piirilääkärinä Rovaniemellä. Hän edusti porvarissäädyssä Raahen kaupunkia valtiopäivillä 1888.
Gustaf Ferdinand Snellmanin sisaruksia olivat kauppaneuvokset Albert Oskar Snellman ja Karl August Snellman sekä diakonissalaitoksen johtaja Lina Snellman.
Joutsenon kansallispuku

Joutsenon kansallispuku (vasemmalla) 1966
Joutsenon kansallispuku on suomalainen kansallispuku.
Se perustuu joutsenolaisten kansannaisten 1800-luvulla käyttämiin juhlapukuihin.
Pukuun kuuluu tummanruskea liivi ja lampaanmusta hame. Pellavapalttinasta on tehty pitkä valkoinen paita. Esiliinan helmassa on nyplättyä sinistä pitsiä ja reikäommelta. Joutsenon esiliina palkittiin maailmannäyttelyssä kultamitalilla.
Pukuun kuuluu kaikkiaan 21 eri osaa: erilaisia päällysvaatteita ja päähineitä.
Guilherme

Guilherme on miehen etunimi.
Guilherme-nimisiä henkilöitä > Taiteilijanimenä

Guilherme (Guilherme de Cássio Alves, s. 1974), brasilialainen jalkapalloilija
Guilherme (Guilherme dos Santos Torres, s. 1991), brasilialainen jalkapalloilija
Guilherme-nimisiä henkilöitä > Etunimenä

Guilherme Porto, brasilialainen pappi
Guilherme Siqueira, brasilialainen jalkapalloilija
Guilherme Antônio Werlang, brasilialainen pappi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guilherme”, voi hakea sivunnimihaulla, laajalla sivunnimihaulla tai tekstihaulla.
Haarautumisen ennakointi

Haarautumisen ennakointi (engl. branch prediction) on tietokoneen suorittimen ominaisuus, joka tähtää suorituskyvyn parantamiseen. Jotta käskykannan liukuhihna toimii tehokkaasti on sen vaiheet pidettävä täytettyinä.
Haarautumisen ennakointi pyrkii ennakoimaan miten ehtolause tai toistorakenne tullaan suorittamaan ja parhaassa tapauksessa liukuhihna pysyy täytenä. Pidemmällä liukuhihnalla väärin ennakoinnin kustannus seuraa syvemmällä liukuhihnan vaiheessa.
Toistorakenteet yleensä suoritetaan useita kertoja ja taaksepäin suuntautuvat haarat yleensä suoritetaan. Yksinkertaisin ennakointi katsoo haaran suunnan ja ennakoi taaksepäin suuntautuvan suorittamisen. Tätä kutsutaan staattiseksi haaran ennakoimiseksi koska se ei riipu ohjelmasuorituksen historiasta.
Eteenpäin suuntautuvat haarat ovat vaikeasti ennakoitavissa tietämättä enempää tietystä ohjelmasta. Tätä varten suorittimet käyttävät dynaamista haaran ennakoimista, jolloin käytetään ohjelmasuorituksen historiaa arvioimisessa kumpi haara suoritetaan. Dynaamista ennakointia varten suorittimet pitävät taulua viimeisistä sadoista (tai tuhansista) haarautumiskäskyistä. Yhden bitin dynaaminen ennakointi muistaa suoritettiinko haara viimeksi ja ennakoi tapahtuuko sama seuraavalla kerralla. Kahden bitin dynaaminen ennakointi sisältää neljä tilaa: vahva suoritus, heikko suoritus, heikko ohitus, vahva ohitus.
Virheellisestä ennakoinnista aiheutuva suorituskykyhaitta voi olla merkittävästi suurempi kuin liukuhihnan uudelleentäyttöön tarvittava aika.
Haarautumisen ennakointiin perustuvaa spekulatiivista suoritusta käytettiin jo IBM 7030 -tietokoneessa.
Spectre-tietoturva-aukko perustuu haarautumisen ennakoinnissa ja spekulatiivisessa suorituksessa olevaan virheeseen.
Aiheesta muualla

Branch Prediction Is Not A Solved Problem: Measurements, Opportunities, and Future Directions (PDF) (englanniksi)
Jousiammunta kesäolympialaisissa 2024

Jousiammunnassa kilpailtiin Pariisin 2024 kesäolympialaisissa 18:tta kertaa 25. heinäkuuta – 4. elokuuta 2024 Les Invalidesissa. Jousiammunnassa järjestettiin normaaliin tapaan naisten ja miesten yksilö- ja joukkuekilpailut sekä sekajoukkuekilpailu.
Aikataulu

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| S | Sijoitusammunnat | A | Alkukilpailut | N | Neljännesvälierät | L | Loppukilpailut |
| A | Aamupäivä | Aamupäivä | Aamupäivä | I | Iltapäivä | Iltapäivä | Iltapäivä |
| Pvm →> Laji ↓ | To 25> 07.A | To 25> 07.I | Pe 26> 07.A | Pe 26> 07.I | La 27> 07.A | La 27> 07.I | Su 28> 07.A | Su 28> 07.I | Ma 29> 07.A | Ma 29> 07.I | Ti 30> 07.A | Ti 30> 07.I | Ke 31> 07.A | Ke 31> 07.I | To 01> 08.A | To 01> 08.I | Pe 02> 08.A | Pe 02> 08.I | La 03> 08.A | La 03> 08.I | Su 04> 08.A | Su 04> 08.I |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miesten yksilökilpailu |  | S |  |  |  |  |  |  |  |  | A | A | A | A | A | A |  |  |  |  | N | L |
| Naisten yksilökilpailu | S |  |  |  |  |  |  |  |  |  | A | A | A | A | A | A |  |  | N | L |  |  |
| Miesten joukkuekilpailu |  |  |  |  |  |  |  |  | A | L |  |  |  |  |  |  |  |  |  |  |  |  |
| Naisten joukkuekilpailu |  |  |  |  |  |  | A | L |  |  |  |  |  |  |  |  |  |  |  |  |  |  |
| Sekajoukkuekilpailu |  |  |  |  |  |  |  |  |  |  |  |  |  |  |  |  | A | L |  |  |  |  |
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet, yksilö tiedot |  Kim Woo-jin Etelä-Korea (KOR) |  Brady Ellison Yhdysvallat (USA) |  Lee Woo-seok Etelä-Korea (KOR) |
| Naiset, yksilö tiedot |  Lim Si-hyeon Etelä-Korea (KOR) |  Nam Su-hyeon Etelä-Korea (KOR) |  Lisa Barbelin Ranska (FRA) |
| Miehet, joukkue tiedot |  Etelä-Korea   Kim Je-deok Kim Woo-jin Lee Woo-seok |  Ranska   Baptiste Addis Thomas Chirault Jean-Charles Valladont |  Turkki   Mete Gazoz Ulaş Tümer Abdullah Yıldırmış |
| Naiset, joukkue tiedot |  Etelä-Korea   Jeon Hun-young Lim Si-hyeon Nam Su-hyeon |  Kiina   An Qixuan Li Jiaman Yang Xiaolei |  Meksiko   Ángela Ruiz Alejandra Valencia Ana Paula Vázquez |
| Sekajoukkue tiedot |  Etelä-Korea Kim Woo-jin Lim Si-hyeon |  Saksa Florian Unruh Michelle Kroppen |  Yhdysvallat Brady Ellison Casey Kaufhold |
Haaratorvijäkälä

| Haaratorvijäkälä |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Torvijäkälät Cladoniaceae
Suku::  Torvijäkälät Cladonia
Laji::  furcata
Kaksiosainen nimi
 Cladonia furcata  (Huds.) Schrad. 
Katso myös
   Haaratorvijäkälä Wikispeciesissä   Haaratorvijäkälä Commonsissa 
Infobox OKNimi-testi OK: 
Haaratorvijäkälä (Cladonia furcata) on torvijäkälien sukuun kuuluva jäkälä.
Haaratorvijäkälän kasvullinen sekovarsi on pienisuomuinen. Podeetiot ovat pitkiä ja hoikkia, enintään 13 senttimetriä korkeita. Niiden pinta on sileän ja hieman epätasaisen kuoren peittämä. Yksittäisiä suomuja on melko usein ja runsaasti. Kasvaa tuoreissa metsissä, tienvarsilla, niityillä ja varjoisella kalliolla. Yleinen Etelä- ja Pohjois-Suomessa. Haaratorvijäkälä muistuttaa rosotorvijäkälää (Cladonia scabriuscula).
Haaratorvijäkälän leväosakkaana toimii viherlevä (Asterochloris).
Haaratorvijäkälän jäkäläaineena eli sekundaarisena aineenvaihduntatuotteena esiintyy fumaariprotoketraarihappoa (C22H16O12) ja harvoin atranoriinia (C19H18O8)
Aiheesta muualla

Laji.fi: Haaratorvijäkälä (Cladonia furcata)
Luopioisten kasvisto: Haaratorvijäkälä (Cladonia furcata)
UniProt: Taxonomy - Cladonia furcata (englanniksi)
Global Biodiversity Information Facility (GBIF): Cladonia furcata (englanniksi)
Consortium of Lichen Herbaria: Cladonia furcata (englanniksi)
Irish lichens: Cladonia furcata (englanniksi)
Italic 7.0, The Information System on Italian Lichens: Cladonia furcata (englanniksi)
PheroBase: Semiochemicals of Cladonia furcata, the Many-forked cup lichen (englanniksi)
Gustaf Falck

Gustaf Falck (21. tammikuuta 1767 Sipoo – 1811) oli suomalainen maanviljelijä ja valtiopäivämies.
Falckin vanhemmat olivat Johan Falck ja Anna Stina Öhberg ja puoliso Anna Maria Schönberg. Falck edusti talonpoikaissäädyssä Porvoon valtiopäivillä 1809 Uudenmaan ja Hämeenlinnan läänin Porvoon kihlakunnan tuomiokuntaa. Hän oli valtiopäivillä valtiovarainvaliokunnan varajäsen ja toimitusvaliokunnan jäsen ja esitti kirjallisessa lausunnossaan valtiopäiville useita toimenpiteitä olojen järjestämiseksi Suomessa.